Document ID: 31996L0020

ΟΔΗΓΙΑ 96/20/ΕΚ ΤΗΣ ΕΠΙΤΡΟΠΗΣ της 27ης Μαρτίου 1996 για την προσαρμογή στην τεχνική πρόοδο της οδηγίας 70/157/ΕΟΚ του Συμβουλίου σχετικά με την αποδεκτή ηχητική στάθμη και το σύστημα εξάτμισης των μηχανοκίνητων οχημάτων (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη ίδρυσης της Ευρωπαϊκής Κοινότητας
την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 95/54/ΕΟΚ του Συμβουλίου (2), και ιδίως το άρθρο 13 παράγραφος 2,
την οδηγία 70/157/ΕΟΚ του Συμβουλίου, της 6ης Φεβρουαρίου 1970, για την προσέγγιση των νομοθεσιών των κρατών μελών σχετικά με την αποδεκτή ηχητική στάθμη και το σύστημα εξάτμισης των μηχανοκίνητων οχημάτων (3), όπως τροποποιήθηκε τελευταία από την οδηγία 92/97/ΕΟΚ (4), και ιδίως το άρθρο 3,
Εκτιμώντας:
ότι η οδηγία 70/157/ΕΟΚ αποτελεί μια από τις επιμέρους οδηγίες της διαδικασίας έγκρισης ΕΚ τύπου, η οποία έχει θεσπιστεί με την οδηγία 70/156/ΕΟΚ του Συμβουλίου 7 ότι, συνεπώς, οι διατάξεις της οδηγίας 70/156/ΕΟΚ σχετικά με τα συστήματα, τα κατασκευαστικά στοιχεία και τις ιδιαίτερες τεχνικές μονάδες των οχημάτων ισχύουν στην παρούσα οδηγία 7
ότι, συγκεκριμένα, το άρθρο 3 παράγραφος 4 και το άρθρο 4 παράγραφος 3 της οδηγίας 70/156/ΕΟΚ απαιτούν σε κάθε επιμέρους οδηγία να επισυνάπτεται δελτίο πληροφοριών, στο οποίο να ενσωματώνονται τα σχετικά θέματα του παραρτήματος Ι, καθώς επίσης και πιστοποιητικό έγκρισης τύπου βασισμένο στο παράρτημα VI έτσι ώστε να είναι δυνατή η μηχανογράφηση της έγκρισης τύπου 7
ότι, εξάλλου, η εξέλιξη που έχει επέλθει εν τω μεταξύ στους κινητήρες καθιστά αναγκαίο να διευκρινιστεί και να αποσαφηνιστεί περισσότερο η διαδικασία δοκιμής, και ιδίως οι δοκιμές που προβλέπονται για τα βαρέα επαγγελματικά οχήματα, ούτως ώστε να είναι δυνατή η εκτέλεση και κυρίως η επανάληψή τους 7
ότι η επιτροπή προσαρμογής στην τεχνική πρόοδο που έχει συσταθεί με την οδηγία 70/156/ΕΟΚ συμφωνεί με τις διατάξεις της παρούσας οδηγίας,
ΑΠΟΦΑΣΙΖΕΙ:
Άρθρο 1
1. Τα άρθρα της οδηγίας 70/157/ΕΟΚ τροποποιούνται ως εξής:
- Το τέλος του άρθρου 1 διαμορφώνεται ως εξής: «. . . . . σιδηροτροχιές και των γεωργικών και δασικών εκλυστήρων και όλων των κινητών μηχανημάτων.»
- Στο άρθρο 2, δεύτερο εδάφιο, και στο άρθρο 2α, δεύτερη παράγραφος, το «άρθρο 9α» αντικαθίσταται από το «άρθρο 2».
- Στο άρθρο 3, «το παράρτημα» αντικαθίσταται από «τα παραρτήματα».
2. Τα παραρτήματα της οδηγίας 70/157/ΕΟΚ τροποποιούνται σύμφωνα με το παράρτημα της παρούσας οδηγίας.
Άρθρο 2
1. Από την 1η Οκτωβρίου 1996 τα κράτη μέλη δεν μπορούν, για λόγους συνδεόμενους με την αποδεκτή ηχοστάθμη ή το σύστημα εξάτμισης:
- να απορρίπτουν, όσον αφορά έναν τύπο οχήματος ή έναν τύπο συστήματος εξάτμισης, τη χορήγηση έγκρισης ΕΚ τύπου ή εθνικής έγκρισης τύπου, ή
- να απαγορεύουν την ταξινόμηση, την πώληση ή τη θέση σε κυκλοφορία οχημάτων, ή την πώληση ή τη θέση σε λειτουργία συστημάτων εξάτμισης,
εφόσον τα συστήματα εξάτμισης των οχημάτων πληρούν τις απαιτήσεις της οδηγίας 70/157/ΕΟΚ, όπως τροποποιείται από την παρούσα οδηγία.
2. Από την 1η Ιανουαρίου 1997 τα κράτη μέλη:
- δεν χορηγούν πλέον έγκριση τύπου ΕΚ
και
- αρνούνται να χορηγήσουν εθνική έγκριση τύπου
για έναν τύπο οχήματος για θέματα που αφορούν την αποδεκτή ηχητική στάθμη τους και για έναν τύπο συστήματος εξάτμισης, εφόσον δεν πληρούνται οι απαιτήσεις της οδηγίας 70/157/ΕΟΚ, όπως τροποποιείται από την παρούσα οδηγία.
3. Με την επιφύλαξη της παραγράφου 2 ανωτέρω, για την αντικατάσταση δομικών μερών τα κράτη μέλη εξακολουθούν να χορηγούν έγκριση τύπου ΕΚ και να επιτρέπουν την πώληση και τη θέση σε λειτουργία συστημάτων εξάτμισης σύμφωνα με τις προηγούμενες εκδόσεις της οδηγίας 70/157/ΕΟΚ, με την προϋπόθεση ότι τα εν λόγω συστήματα εξάτμισης:
- πρόκειται να τοποθετηθούν σε ήδη χρησιμοποιούμενα οχήματα, και
- πληρούν τις απαιτήσεις της εν λόγω οδηγίας, οι οποίες ίσχυαν όταν τα οχήματα αυτά ταξινομήθηκαν για πρώτη φορά.
Άρθρο 3
1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία πριν από την 1η Οκτωβρίου 1996, αμέσως δε ενημερώνουν σχετικώς την Επιτροπή.
2. Τα κράτη μέλη μεριμνούν ώστε οι διατάξεις που θεσπίζουν σχετικά, να περιέχουν ή να συνοδεύονται κατά την επίσημη δημοσίευσή τους από παραπομπή στην παρούσα οδηγία. Ο τρόπος της παραπομπής αποφασίζεται από τα κράτη μέλη.
3. Τα κράτη μέλη κοινοποιούν στην Επιτροπή το κείμενο των κυρίων διατάξεων εσωτερικού δικαίου τις οποίες θεσπίζουν στο πεδίο που διέπεται από την παρούσα οδηγία.
Άρθρο 4
Η παρούσα οδηγία τίθεται σε ισχύ την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 5
Η παρούσα οδηγία απευθύνεται στα κράτη μέλη.
Βρυξέλλες, 27 Μαρτίου 1996.

Labels: 7
8
15
20